title: KOMISSION TÄYTÄNTÖÖNPANOASETUS (EU) …/…, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta annetun täytäntöönpanoasetuksen (EU) N:o 809/2014 muuttamisesta

text:
               KOMISSION TÄYTÄNTÖÖNPANOASETUS (EU) …/…,

               annettu 10.7.2017,

               Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta annetun täytäntöönpanoasetuksen (EU) N:o 809/2014 muuttamisesta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  1
                ja erityisesti sen 62 artiklan 2 kohdan a ja b alakohdan ja 78 artiklan b ja c alakohdan,

               sekä katsoo seuraavaa:

               (1)Komission täytäntöönpanoasetuksen (EU) N:o 809/2014
                  2
                21 artiklassa vahvistetaan eläintukihakemuksia ja eläimiin liittyvien tukitoimenpiteiden maksupyyntöjä koskevat vaatimukset. Silloin kun lajin tuotantoketju on lyhyt ja eläinten vaihtuvuus suuri, niiden eläinten lukumäärä, joista esitetään Euroopan parlamentin ja neuvoston asetuksen (EU) N:o 1305/2013
                  3
                33 artiklassa säädetyn eläintukitoimenpiteen mukainen maksupyyntö, saattaa vaihdella merkittävästi hakuvuoden aikana. Tämä voi johtaa merkittävään eroon eläintukihakemukseen liittyvässä maksupyynnössä ilmoitetun eläinten lukumäärän ja parantuneista hyvinvointiedellytyksistä hyötyvien eläinten lukumäärän välillä. Näin ollen eläintukihakemukseen liittyvässä maksupyynnössä ilmoitettu eläinten lukumäärä on ainoastaan ohjeellinen. Jäsenvaltioiden olisi sen vuoksi sallittava ottaa käyttöön kyseisten lyhyen tuotantoketjun lajien osalta järjestelmä, joka mahdollistaa sen, että tuensaaja voi hakea tukea kaikille jäsenvaltion määrittelemänä päivänä tai ajanjaksona tukeen oikeutetuille eläimille. Sähköisen tietokannan puuttuessa olisi oltava mahdollista vahvistaa eläinten tosiasiallinen lukumäärä teurastustodistusten tai muiden toimivaltaiselle viranomaiselle eläintukihakemuksen jättämispäivän jälkeen toimitettujen todistusasiakirjojen perusteella.

               (2)Valintaperusteiden soveltaminen ei ole pakollista kaikkien toimenpiteiden tai toimityyppien yhteydessä. Niinpä sen tarkastaminen olisi sisällytettävä tukihakemuksia koskeviin hallinnollisiin tarkastuksiin ainoastaan tarvittaessa.

               (3)Kustannusten kohtuullisuuden tarkastaminen tapahtuu erikseen määritellyn arviointijärjestelmän perusteella tukihakemusta koskevien hallinnollisten tarkastusten yhteydessä. Jos kohtuuttomien kustannusten riski on alhainen tai kustannusten sisältöä ei voida määritellä ennen toimen toteuttamista, olisi kuitenkin sovellettava erityisiä sääntöjä.

               (4)Euroopan parlamentin ja neuvoston asetuksen (EU) N:o 1303/2013
                  4
                67 artiklan 1 kohdan mukaisesti tuen määrä voidaan vahvistaa yksikkökustannusten vakiotaulukoiden, kertakorvausten tai kiinteämääräisten korvausten perusteella. Siinä tapauksessa hallinnollisiin tarkastuksiin ei tulisi sisällyttää tuensaajalle aiheutuneiden kustannusten ja hänen suorittamiensa maksujen määrän tarkastamista.

               (5)Rahoitusvälineisiin sovellettavia tarkastussääntöjä olisi mukautettava, jotta voidaan varmistaa johdonmukaisuus asetuksessa (EU) N:o 1303/2013 ja komission delegoidussa asetuksessa (EU) N:o 480/2014
                  5
                säädettyjen hallinnointi- ja valvontasääntöjen kanssa ja ottaa huomioon rahoitusvälineen muodossa myönnetyn tuen erityispiirteet.

               (6)Paikalla tehtävissä tarkastuksissa olisi maksettavien menojen sijasta tarkastettava maksajavirastolle ilmoitetut menot. Koska maksettavat menot voidaan määrittää vasta sen jälkeen kun kaikki tarkastukset on tehty, niiden valitseminen tarkastuksen kohteeksi tekisi tarkastusasteen saavuttamisen epävarmaksi. Paikalla tehtävissä tarkastuksissa tarkastettaviin menoihin ei myöskään tulisi sisällyttää menoja, jotka ovat aiheutuneet maksajavirastolle yksinomaan ennakkojen maksamisesta, koska kyseiset menot eivät vastaa tuensaajalle aiheutuneita menoja. Lisäksi rahoitusvälineisiin liittyvät menot olisi otettava huomioon vähimmäistarkastusasteen saavuttamisen osalta huomioon ainoastaan siinä määrin kuin toimivaltainen viranomainen on tosiasiallisesti tarkastanut ne. Sen varmistamiseksi, että vähimmäistarkastusaste toteutuu kunakin kalenterivuonna, tarkastukset olisi tehtävä täytäntöönpanoasetuksen (EU) N:o 809/2014 9 artiklassa valvontatietojen ja -tilastojen esittämiselle vahvistettuun päivään mennessä.

               (7)Tarpeettomien päällekkäisten tarkastusten välttämiseksi paikalla tehtävien tarkastusten olisi katettava ainoastaan ne tekijät, joille ei ole vielä tehty hallinnollista tarkastusta.

               (8)Täytäntöönpanoasetuksen (EU) N:o 809/2014 48 ja 51 artiklan mukaisesti tarkastuksissa on todennettava muun muassa, täyttyvätkö tukikelpoisuusperusteet, sitoumukset ja muut velvoitteet. Lisäksi edellä mainitun täytäntöönpanoasetuksen 50 artiklan 4 kohdan mukaan paikalla tehtävien tarkastusten kohteeksi joutuvien toimien otoksessa on otettava huomioon tarve tarkastaa asianmukainen valikoima erityyppisiä ja -kokoisia toimia. Sen vuoksi täytäntöönpanoasetuksen (EU) N:o 809/2014 54–59 artiklassa säädetyt toimenpidekohtaiset säännökset tarkastusten kohteesta tai tarkastustiheydestä ovat tarpeettomia.

               (9)Paikalla tehtävien tarkastusten kohteeksi valittujen ja niiden ulkopuolelle jätettyjen toimien tasavertaisen kohtelun varmistamiseksi tarkastettujen menojen olisi molemmissa tapauksissa hallinnollisten seuraamusten soveltamiseksi vastattava ilmoitettuja menoja.

               (10)Sen vuoksi täytäntöönpanoasetusta (EU) N:o 809/2014 olisi muutettava.

               (11)Tällä asetuksella tehtyjä muutoksia olisi sovellettava 1 päivänä tammikuuta 2018 tai sen jälkeen alkavia hakuvuosia tai palkkiokausia koskeviin tukihakemuksiin ja maksupyyntöihin. Ottaen huomioon jäsenvaltioiden hakuvuonna 2015 kohtaamat vaikeudet niiden joutuessa mukauttamaan järjestelmänsä täytäntöönpanoasetuksen (EU) N:o 809/2014 13 artiklassa eläintukihakemusten esittämiselle vahvistettuun määräaikaan sekä komission delegoidussa asetuksessa (EU) N:o 640/2014
                  6
                säädettyyn tukien vähennyksiä ja epäämistä sekä seuraamuksia koskevaan järjestelmään, 1 päivänä tammikuuta 2016 ja sen jälkeen alkavia hakuvuosia koskeviin eläintukihakemuksiin olisi kuitenkin sovellettava säännöstä, jolla sallitaan lyhyen tuotantoketjun lajien eläinten tosiasiallisen lukumäärän vahvistaminen teurastustodistusten tai muiden toimivaltaiselle viranomaiselle eläintukihakemuksen jättämispäivän jälkeen toimitettujen todistusasiakirjojen perusteella.

               (12)Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) N:o 809/2014 seuraavasti:

               (1)Lisätään 21 artiklaan 4 a kohta seuraavasti:

               ”4 a. Jäsenvaltiot voivat sähköisen tietokannan puuttuessa ottaa käyttöön asetuksen (EU) N:o 1305/2013 33 artiklan nojalla tukea saavien lyhyen tuotantoketjun lajien osalta menettelyt, joiden mukaan teurastustodistuksissa tai muussa todistusasiakirjoissa olevia tietoja voidaan käyttää eläintukihakemuksia varten. Mainittujen tietojen on annettava riittävät varmuutta ja käyttöä koskevat takeet tukitoimenpiteen hallinnoimiseksi asianmukaisesti yksittäisten eläinten tasolla.

               Ensimmäisessä alakohdassa tarkoitetut menettelyt voivat muodostua järjestelmästä, jonka mukaan tuensaaja hakee tukea kaikista eläimistä, jotka jäsenvaltion määrittelemänä päivänä tai ajanjaksona täyttävät eläimiä koskevassa teurastustodistuksissa tai muussa todistusasiakirjoissa olevien tietojen perusteella tuen saamisen edellytykset.

               Siinä tapauksessa jäsenvaltioiden on toteutettava tarvittavat toimenpiteet sen varmistamiseksi, että kyseessä olevaan tukitoimenpiteeseen sovellettavien säännösten mukaisesti toisessa alakohdassa tarkoitettu päivä tai ajanjakso on selvästi määritelty ja tuensaajan tiedossa.”

               (2)Muutetaan 48 artikla seuraavasti:

               (a)Muutetaan 2 kohta seuraavasti:

               (i)korvataan c alakohta seuraavasti:

               ”c) valintaperusteiden täyttyminen, jos kyseisiä perusteita sovelletaan;”

               (ii) korvataan e alakohta seuraavasti:

               ”e) asetuksen (EU) N:o 1303/2013 67 artiklan 1 kohdan a alakohdassa tarkoitetuista kustannuksista, pois luettuina luontoissuoritukset ja poistot, esitettyjen kustannusten kohtuullisuus. Kustannukset on arvioitava käyttäen soveltuvaa arviointijärjestelmää, kuten viitekustannuksia, erilaisten tarjousten vertailua tai arviointikomiteaa. Sellaisten toimien osalta, joiden tukiprosentti on enintään 30 prosenttia, tai asetuksen (EU) N:o 1305/2013 35 artiklan mukaisesti tuettavien toimien osalta kustannusten kohtuullisuus voidaan tarkastaa maksupyyntöjen hallinnollisten tarkastusten yhteydessä. Sellaisten toimien osalta, joiden tukikelpoiset kustannukset ovat enintään 5 000 euroa, kustannusten kohtuullisuus voidaan todeta hallintoviranomaisen ennakkoon hyväksymän talousarvioluonnoksen perusteella.”

               (b)Korvataan 3 kohdan a ja b alakohta seuraavasti:

               ”a) loppuun saatettu tukitoimi verrattuna toimeen, jota varten tukea koskeva hakemus jätettiin ja tukea myönnettiin;

               b) aiheutuneet kustannukset ja suoritetut maksut, lukuun ottamatta tapauksia, joissa sovelletaan
                     asetuksen (EU) N:o 1303/2013 67 artiklan 1 kohdan b, c tai d alakohdassa tarkoitettua muotoa tai keinoa.”

               (c)Lisätään 6 kohta seuraavasti:

               ”6. Kun on kyse asetuksen (EU) N:o 1303/2013 38 artiklan 1 kohdan b alakohdassa tarkoitetuista rahoitusvälineistä, tämän artiklan 1–5 kohtaa ei sovelleta rahoitusvälineeseen maksettavaan rahoitusosuuteen eikä lopulliselle tuensaajalle maksettavaan tukeen. Asetuksen (EU) N:o 1306/2013 58 ja 59 artiklaa sekä komission delegoidun asetuksen (EU) N:o 480/2014* 9 artiklaa sovelletaan kuitenkin.

               ----------

               * Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (EUVL L 138, 13.5.2014, s. 5).”

               (3)Muutetaan 50 artikla seuraavasti:

               (a)Muutetaan 1 kohta seuraavasti:

               (i)Korvataan ensimmäinen alakohta seuraavasti:

               Paikalla tehtävissä tarkastuksissa tarkastettavien menojen on edustettava vähintään viittä prosenttia 46 artiklassa tarkoitetuista, Euroopan
                     maaseudun kehittämisen maatalousrahastosta (maaseuturahasto) osarahoitetuista menoista, jotka on ilmoitettu maksajavirastolle kunakin kalenterivuonna ja jotka eivät liity sellaisiin toimiin, joiden osalta on haettu ainoastaan ennakkomaksua.”

               (ii) lisätään kolmas alakohta seuraavasti:

               ”Rahoitusvälineiden osalta ensimmäisessä alakohdassa tarkoitetuissa paikalla tehtävissä tarkastuksissa tarkastettavissa menoissa otetaan huomioon
                     ainoastaan lopullisille tuensaajille suoritetut paikalla tehtävän tarkastuksen kohteena olevat maksut.”

               (b)Korvataan 2 kohdan ensimmäinen alakohta seuraavasti:

               ” Edellä 1 kohdassa tarkoitetun vähimmäismäärän toteutumisen osalta otetaan huomioon ainoastaan ennen valvontatietojen ja -tilastojen toimittamiselle 9 artiklan mukaisesti asetettua päivää tehdyt tarkastukset.”

               (4)Muutetaan 51 artikla seuraavasti:

               (a)Korvataan 1 kohta seuraavasti:

               ”1. Paikalla tehtävissä tarkastuksissa on tarkastettava, onko toimi toteutettu sovellettavien sääntöjen mukaisesti, ja sen on katettava kaikki tuen myöntämisedellytyksiä koskevat tukikelpoisuusperusteet, sitoumukset ja muut velvoitteet, jotka tarkastuskäynnin ajankohtana on mahdollista tarkastaa ja joille ei ole tehty hallinnollista tarkastusta. Niillä on varmistettava, että toimi täyttää maaseuturahastosta maksettavan tuen saamisen edellytykset.”

               (b)Lisätään 5 kohta seuraavasti:

               ”5. Kun on kyse asetuksen (EU) N:o 1303/2013 38 artiklan 1 kohdan b alakohdassa tarkoitetuista rahoitusvälineistä,
                     tämän artiklan 1–4 kohtaa ei sovelleta rahoitusvälineeseen maksettavaan rahoitusosuuteen eikä lopulliselle tuensaajalle maksettavaan tukeen. Asetuksen (EU) N:o 1306/2013 58 ja 59 artiklaa sekä delegoidun asetuksen (EU) N:o 480/2014 9 artiklaa sovelletaan kuitenkin.”

               (5)Poistetaan 54–59 artikla.

               (6)Lisätään 60 artiklaan 4 kohta seuraavasti:

               ”4. Poiketen siitä, mitä 48 artiklan 2 kohdan e alakohdassa säädetään, sellaisten paikallisen toimintaryhmän täytäntöön panemien toimien osalta, jotka kattavat ryhmän yhteisen aihealueen piiriin kuuluvia hankkeita, kustannusten kohtuullisuus voidaan tarkastaa kyseistä hankeryhmää koskevien maksupyyntöjen hallinnollisten tarkastusten yhteydessä.”

               (7)Muutetaan 61 artikla seuraavasti:

               (a)Poistetaan 1 kohdan toinen virke;

               (b)Korvataan 2 kohta seuraavasti:

               ”2. Toimivaltaisen viranomaisen on varmistettava hallinnollisilla tarkastuksilla ja tarvittaessa välittäjinä toimiviin rahoituslaitoksiin ja tuensaajan luo tehtävillä tarkastuskäynneillä, että välittäjänä toimiville rahoituslaitoksille suoritetut maksut ovat unionin lainsäädännön sekä toimivaltaisen viranomaisen ja välittäjänä toimivan rahoituslaitoksen välillä tehdyn sopimuksen mukaisia.”

               (8)Korvataan 63 artiklan 2 kohta seuraavasti:

               ”2. Edellä 1 kohdassa tarkoitettua hallinnollista seuraamusta on soveltuvin osin sovellettava menoihin, jotka 49 artiklassa tarkoitetuissa paikalla tehdyissä tarkastuksissa todetun perusteella eivät ole tukikelpoisia.

               2 artikla

               Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

               Sitä sovelletaan 1 päivänä tammikuuta 2018 tai sen jälkeen alkavia hakuvuosia tai palkkiokausia koskeviin tukihakemuksiin ja maksupyyntöihin.

               Asetuksen 1 artiklan 1 kohtaa sovelletaan kuitenkin 1 päivänä tammikuuta 2016 tai sen jälkeen alkavia hakuvuosia koskeviin eläintukihakemuksiin liittyviin maksupyyntöihin.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 10.7.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 549.

                     (2)
                  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

                     (3)
                  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

                     (4)
                  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

                     (5)
                  Komission delegoitu asetus (EU) N:o 480/2014, annettu 3 päivänä maaliskuuta 2014, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä annetun Euroopan parlamentin ja neuvoston asetuksen (EU) N:o 1303/2013 täydentämisestä (EUVL L 138, 13.5.2014, s. 5).

                     (6)
                  Komission delegoitu asetus (EU) N:o 640/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä yhdennetyn hallinto- ja valvontajärjestelmän sekä suoriin tukiin, maaseudun kehittämistukeen ja täydentäviin ehtoihin sovellettavien maksujen epäämis- ja perumisedellytysten sekä hallinnollisten seuraamusten osalta (EUVL L 181, 20.6.2014, s. 48).


title: KOMISSION TÄYTÄNTÖÖNPANOASETUS (EU) …/…, täytäntöönpanoasetuksen (EU) N:o 809/2014 muuttamisesta hampun viljelyä koskevien tarkastustoimenpiteiden osalta

text:
               KOMISSION TÄYTÄNTÖÖNPANOASETUS (EU) …/…,

               annettu 30.6.2017,

               täytäntöönpanoasetuksen (EU) N:o 809/2014 muuttamisesta hampun viljelyä koskevien tarkastustoimenpiteiden osalta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013
                  1
                ja erityisesti sen 62 artiklan 2 kohdan e alakohdan.

               sekä katsoo seuraavaa:

               (1)Hamppulajikkeiden delta-9-tetrahydrokannabinolipitoisuuden, jäljempänä ’THC-pitoisuus’, tarkistamista koskevat säännöt on vahvistettu komission täytäntöönpanoasetuksen (EU) N:o 809/2014
                  2
                45 artiklassa ja kyseisen asetuksen liitteessä. Vaikuttaa siltä, että kyseiset säännöt olisi sisällytettävä komission delegoituun asetukseen (EU) N:o 639/2014
                  3
               , sellaisena kuin se on muutettuna delegoidulla asetuksella (EU) 2017/...
                  4
               . Sen vuoksi täytäntöönpanoasetuksen (EU) N:o 809/2014 45 artikla ja kyseisen asetuksen liite olisi poistettava delegoidun asetuksen (EU) 2017/... voimaantulopäivästä lähtien.

               (2)Hamppulajikkeiden määrittelemistä ja THC-pitoisuuden tarkistamista koskevat säännöt perustuvat olettamukseen, jonka mukaan hamppua viljellään pääkasvina keväällä, mutta kyseiset säännöt eivät kaikilta osin sovellu kerääjäkasvina viljeltyyn hamppuun. Erityisesti täytäntöönpanoasetuksen (EU) N:o 809/2014 17 artiklan 7 kohdassa siemenpakkauksissa olevien virallisten etikettien toimittamiselle vahvistettu määräaika 30 päivä kesäkuuta on liian aikainen kerääjäkasvina viljellyn hampun osalta. Koska kyseinen viljelymenetelmä on osoittautunut asianmukaiseksi teolliseen käyttöön tarkoitetun hampun osalta ja sopusointuiseksi ympäristön vaatimusten kanssa, jäsenvaltioilla olisi oltava mahdollisuus vahvistaa kerääjäkasvina viljellylle hampulle myöhäisempi päivämäärä, jonka on kuitenkin oltava viimeistään 1 päivä syyskuuta.

               (3)Sen vuoksi täytäntöönpanoasetusta (EU) N:o 809/2014 olisi muutettava.

               (4)Tässä asetuksessa säädetyt toimenpiteet ovat suorien tukien hallintokomitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan täytäntöönpanoasetus (EU) N:o 809/2014 seuraavasti:

               (1)Korvataan 17 artiklan 7 kohdan toinen alakohta seuraavasti:

               Poiketen siitä, mitä ensimmäisen kohdan c alakohdassa säädetään, kyseiset etiketit on siinä tapauksessa, että kylvö suoritetaan yhtenäishakemuksen viimeisen jättöpäivän jälkeen, toimitettava viimeistään 30 päivänä kesäkuuta. Kerääjäkasvina viljellyn hampun osalta etiketit on kuitenkin toimitettava jäsenvaltioiden vahvistamaan päivään mennessä mutta viimeistään 1 päivänä syyskuuta. Jos etiketit on toimitettava myös muille kansallisille viranomaisille, jäsenvaltiot voivat säätää, että etiketit on palautettava tuensaajalle sen jälkeen, kun ne on toimitettu kyseisen kohdan mukaisesti. Palautettaviin etiketteihin on merkittävä, että niitä on käytetty hakemuksessa."

               (2)Poistetaan 45 artikla.

               (3)Poistetaan liite.

               2 artikla

               Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 30.6.2017.

                     Komission puolesta

                     Puheenjohtaja
                     Jean-Claude JUNCKER

                     (1)
                  EUVL L 347, 20.12.2013, s. 549.

                     (2)
                  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).

                     (3)
                  Komission delegoitu asetus (EU) N:o 639/2014, annettu 11 päivänä maaliskuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta (EUVL L 181, 20.6.2014, s. 1).

                     (4)
                  Komission delegoitu asetus (EU) 2017/XXX, annettu [.. päivänä ...kuuta ...], delegoidun asetuksen (EU) N:o 639/2014 muuttamisesta hampun viljelyä koskevien tarkastustoimenpiteiden, tiettyjen viherryttämistukea, sellaisten nuorten viljelijöiden tukea, joilla on päätäntävalta oikeushenkilössä, yksikkökohtaisen tuen määrän laskemista vapaaehtoisen tuotantosidonnaisen tuen järjestelmässä, tukioikeuksien yksikköarvon muuttamista, kun kyseessä on tukioikeuksien murto-osa, sekä tiettyjä ilmoittamisvaatimuksia yhtenäisen pinta-alatuen ja vapaaehtoisen tuotantosidonnaisen tuen järjestelmässä koskevien säännösten osalta ja Euroopan parlamentin ja neuvoston asetuksen (EU) N:o 1307/2013 liitteen X muuttamisesta (EUVL L xx, [date], s. xx).


               KOMISSION TÄYTÄNTÖÖNPANOASETUS (EU) …/…,

               annettu 25.7.2017,

               fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta annetun komission täytäntöönpanoasetuksen (EU) N:o 1191/2014 muuttamisesta

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon fluoratuista kasvihuonekaasuista ja asetuksen (EY) N:o 842/2006 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 517/2014
                  1
                ja erityisesti sen 19 artiklan 7 kohdan,

               sekä katsoo seuraavaa:

               (1)Komission täytäntöönpanoasetuksessa (EU) N:o 1191/2014
                  2
                täsmennetään, miten tietoja ilmoitetaan asetuksen (EU) N:o 517/2014 19 artiklan nojalla, kun on kyse tiettyjen fluorattujen kasvihuonekaasujen käytöstä raaka-aineena tai kun tällaisten kaasujen tuottajat, tuojat ja viejät sekä tällaisia kaasuja hävittävät yritykset saattavat tällaisia kaasuja markkinoille.

               (2)Jotta asetuksen (EU) N:o 517/2014 19 artiklan mukaisten ilmoitusvelvollisuuksien noudattamisen tehokas valvonta olisi mahdollista, yritykset olisi velvoitettava rekisteröitymään täytäntöönpanoasetuksen (EU) N:o 1191/2014 1 artiklassa tarkoitetun sähköisen ilmoitusvälineen käyttöä varten ennen merkityksellisten toimien toteuttamista. Näin jäsenvaltion toimivaltaisten viranomaisten olisi mahdollista todentaa tuonnin, viennin tai muun asiaankuuluvan toiminnan ajankohtana, olisiko yritykselle tehtävä vaatimustenmukaisuustarkastus sen asetuksen (EU) N:o 517/2014 19 artiklan mukaisesti antaman ilmoituksen perusteella.

               (3)Täytäntöönpanoasetuksen (EU) N:o 1191/2014 liitettä olisi muutettava fluorihiilivetyjen tietyistä ominaisuuksista vaadittavien tietojen rakenteen osalta, jotta se vastaisi sitä ilmoituksen muotoa, jota otsonikerroksen suojelua koskevaan Wienin yleissopimukseen pohjautuvan otsonikerrosta heikentävistä aineista tehdyn Montrealin pöytäkirjan
                  3
               , jäljempänä ’Montrealin pöytäkirja’, osapuolet käyttävät. Näin unionin olisi mahdollista täyttää Montrealin pöytäkirjan mukaiset ilmoitusvelvollisuutensa. Samasta syystä olisi myös ilmoitettava tiedot viennin määräpaikasta ja tuonnin alkuperästä vuodesta 2020 alkaen. Tämä määräaika tarjoaisi riittävästi aikaa mukauttaa sähköistä ilmoitusvälinettä.

               (4)Täytäntöönpanoasetuksen (EU) N:o 1191/2014 liitteessä olevaan kohtaan 2 olisi lisättävä jaotteluita ja huomautuksia, jotta voidaan ottaa huomioon kahden ensimmäisen ilmoitussyklin aikana muodostunut ilmoituskäytäntö. Lisäksi liitteessä olevaa kohtaa 12 olisi selkeytettävä, jotta ilmoittavat yritykset eivät tulkitse sitä väärin.

               (5)Komission täytäntöönpanoasetuksella (EU) 2016/879
                  4
                perustetaan sähköinen rekisteri, joka kattaa kiintiöt fluorihiilivetyjen markkinoille saattamista varten. Kyseiseen rekisteriin tallennetaan kaikki asetuksen (EU) N:o 517/2014 18 artiklan 2 kohdassa tarkoitettuihin lupiin liittyvät merkitykselliset tiedot.  Täytäntöönpanoasetuksen (EU) N:o 1191/2014 liitteessä olevassa kohdassa 13 vahvistettu ilmoituksen muoto on siksi vanhentunut, mistä syystä se olisi poistettava.

               (6)Tässä asetuksessa säädetyt toimenpiteet ovat asetuksen (EU) N:o 517/2014 24 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

               1 artikla

               Muutetaan asetus (EU) N:o 1191/2014 seuraavasti:

               (1)
                     Korvataan 1 artikla seuraavasti:

               ”1 artikla

               1.
                     Asetuksen (EU) N:o 517/2014 19 artiklan mukaisesti vaadittavat ilmoitukset on annettava sähköisesti käyttäen ilmoitusvälinettä, jonka muodosta säädetään tämän asetuksen liitteessä ja joka on saatavilla komission verkkosivustolla.

               2.
                     Ennen asetuksen (EU) N:o 517/2014 19 artiklan nojalla ilmoitettavien toimien toteuttamista kunkin yrityksen on rekisteröidyttävä komission verkkosivustolla sähköisen ilmoitusvälineen käyttöä varten.”

               (2)
                     Muutetaan liite tämän asetuksen liitteen mukaisesti.

               2 artikla

               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

               Tehty Brysselissä 25.7.2017.

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 150, 20.5.2014, s. 195.

                     (2)

                        Komission täytäntöönpanoasetus (EU) N:o 1191/2014, annettu 30 päivänä lokakuuta 2014, fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta (EUVL L 318, 5.11.2014, s. 5).

                     (3)

                        Neuvoston päätös 88/540/ETY, tehty 14 päivänä lokakuuta 1988, otsonikerroksen suojelua koskevan Wienin yleissopimuksen ja otsonikerrosta heikentävistä aineista tehdyn Montrealin pöytäkirjan tekemisestä (EYVL L 297, 31.10.1988, s. 8).

                     (4)

                        Komission täytäntöönpanoasetus (EU) 2016/879, annettu 2 päivänä kesäkuuta 2016, yksityiskohtaisten järjestelyjen vahvistamisesta Euroopan parlamentin ja neuvoston asetuksen (EU) N:o 517/2014 mukaisesti fluorihiilivedyillä täytettyjen jäähdytys-, ilmastointi- ja lämpöpumppulaitteiden markkinoille saattamisen yhteydessä laadittavalle vaatimustenmukaisuusvakuutukselle ja sitä koskevalle riippumattoman tarkastajan suorittamalle todentamiselle (EUVL L 146, 3.6.2016, s. 1).

    ---documentbreak---

               LIITE

               asiakirjaan

               KOMISSION TÄYTÄNTÖÖNPANOASETUS (EU) …/…,

               fluoratuista kasvihuonekaasuista annetun Euroopan parlamentin ja neuvoston asetuksen (EU) N:o 517/2014 19 artiklassa tarkoitetun ilmoituksen muodosta ja toimittamistavasta annetun komission täytäntöönpanoasetuksen (EU) N:o 1191/2014 muuttamisesta

               LIITE

               Muutetaan asetuksen (EU) N:o 1191/2014 liite seuraavasti:

               (1) Korvataan kohdassa 1 taulukko seuraavasti:

                         ”

                        ILMOITETTAVAT TIEDOT

                        HUOMAUTUKSET

                        1A

                        Unionissa sijaitsevien laitosten tuotannon kokonaismäärä

                        1B

                        Hävittämisestä huolehtivien tuottajien ilmoitukset hävitetyistä kokonaismääristä ilmoitetaan kohdassa 8

                        1C

                        Hävittämisen suorittava yritys on ilmoitettava

                        1C_a

                        Unionissa raaka-aineina käytettäviksi tuotettujen fluorihiilivetyjen määrä

                        1C_b

                        Montrealin pöytäkirjasta vapautettuihin käyttötarkoituksiin unionissa tuotettujen fluorihiilivetyjen määrä

                        Vapautetun käyttötarkoituksen tyyppi on täsmennettävä.

                        AUTOMAATTISESTI LASKETUT MÄÄRÄT

                        1D

                        Hävitetyn oman tuotannon, jota ei ole saatettu markkinoille aikaisemmin, kokonaismäärä

                        1D = 1B + 1C

                        1E

                        Myytävänä oleva tuotanto

                        1E = 1A – 1D”

               (2) Muutetaan kohta 2 seuraavasti:

               (a) Lisätään toiseen kohtaan virke seuraavasti:

               ”Kun vuoden 2019 toimista ilmoitetaan ensimmäisen kerran, fluorihiilivetyjen määrät on ilmoitettava erikseen kunkin alkuperämaan osalta, jollei jäljempänä olevassa taulukossa toisin ilmoiteta.”;

               (b) Korvataan taulukko seuraavasti:

                         ”

                        ILMOITETTAVAT TIEDOT

                        HUOMAUTUKSET

                        2 A

                        Unioniin tuotavat määrät

                        2 B

                        Ilmoittavan yrityksen unioniin tuomat määrät, joita ilmoittava yritys ei luovuta vapaaseen liikkeeseen vaan jälleenvie sisällytettyinä tuotteisiin tai laitteisiin

                        Fluorihiilivetyjen ilmoittaminen alkuperämaan mukaan ei ole tarpeen.

                        Sisäistä jalostusta varten tuotavat irtotavarana olevat kaasut, joilla jälleenvietäviksi tarkoitetut tuotteet tai laitteet täytetään.

                        Jos jälleenvienti tuotteissa tai laitteissa (kohta 2B) ei tapahdu samana kalenterivuonna kuin tuonti, kohdassa 2B ilmoitetut määrät voivat kattaa myös sellaisten tammikuun 1. päivän varastojen jälleenviennin tuotteissa tai laitteissa, joita ei ole saatettu unionin markkinoille (ks. kohdan 4C mukainen ilmoitus)

                        Kaasujen irtotavaravienti ilmoitetaan ainoastaan kohdassa 3.

                        2C

                        Käytettyjen, kierrätettyjen tai regeneroitujen fluorihiilivetyjen määrä

                        2D

                        Raaka-aineina käytettäviksi tuotujen käyttämättömien fluorihiilivetyjen määrä

                        2E

                        Montrealin pöytäkirjasta vapautettuihin käyttötarkoituksiin tuotujen käyttämättömien fluorihiilivetyjen määrä

                        Vapautetun käyttötarkoituksen tyyppi on täsmennettävä.”

               (3) Muutetaan kohta 3 seuraavasti:

               (a)
                     Lisätään toiseen kohtaan virke seuraavasti:

               ”Vuoden 2019 toimia koskevassa ilmoituksessa fluorihiilivetyjen määrät on ilmoitettava ensimmäisen kerran erikseen kunkin määrämaan osalta, jollei jäljempänä olevassa taulukossa toisin ilmoiteta.”;

               (b)
                     Korvataan taulukko seuraavasti:

                         ”

                        ILMOITETTAVAT TIEDOT

                        HUOMAUTUKSET

                        3 A

                        Unionista viety kokonaismäärä

                        3 B

                        Omasta tuotannosta tai tuonnista peräisin olevat viedyt määrät

                        Fluorihiilivetyjen ilmoittaminen määrämaan mukaan ei ole tarpeen.

                        AUTOMAATTISESTI LASKETUT MÄÄRÄT

                        3C

                        Viety määrä, joka on ostettu toisilta yrityksiltä unionissa

                        3C = 3A – 3B

                        ILMOITETTAVAT TIEDOT

                        3D

                        Kierrätettäväksi viety määrä

                        Fluorihiilivetyjen ilmoittaminen määrämaan mukaan ei ole tarpeen.

                        3E

                        Regeneroitavaksi viety määrä

                        Fluorihiilivetyjen ilmoittaminen määrämaan mukaan ei ole tarpeen.

                        3F

                        Hävitettäväksi viety määrä

                        Fluorihiilivetyjen ilmoittaminen määrämaan mukaan ei ole tarpeen.

                        3G

                        Käytettyjen, kierrätettyjen tai regeneroitujen vietyjen fluorihiilivetyjen määrä

                        3H

                        Raaka-aineina käytettäviksi vietyjen käyttämättömien fluorihiilivetyjen määrä

                        3I

                        Montrealin pöytäkirjasta vapautettuihin käyttötarkoituksiin vietyjen käyttämättömien fluorihiilivetyjen määrä

                        Vapautetun käyttötarkoituksen tyyppi on täsmennettävä.”

               (4)
                     Korvataan kohdassa 4 taulukon kohtaa 4M koskeva rivi seuraavasti:

                        ”4M

                        Fyysisesti markkinoille saatettu määrä yhteensä

                        4M = 1E + 2A – 2B – 3B + 4C – 4H”

                (5)
                      Korvataan kohdassa 12 taulukko seuraavasti:

                        ILMOITETTAVAT TIEDOT

                        HUOMAUTUKSET

                        ”12 A

                        Sellaisten fluorihiilivetyjen määrä, joilla on täytetty tullin vapaaseen liikkeeseen unionissa luovuttamia tuotuja laitteita, joiden täyttämistä varten on aikaisemmin viety unionista fluorihiilivetyjä unionin markkinoille saattamista koskevassa fluorihiilivetykiintiössä

                        Fluorihiilivetyjä vievä yritys tai yritykset sekä vientivuosi tai -vuodet on ilmoitettava.

                        Fluorihiilivetyjä unionin markkinoille ensimmäistä kertaa saattanut yritys tai saattaneet yritykset ja kyseisen markkinoille saattamisen vuosi tai vuodet on ilmoitettava. ”

               (6)
                     Poistetaan kohta 13.